CELEX: 22014D0102
Language: sk
Date: 2014-05-16 00:00:00
Title: Rozhodnutie Spoločného výboru EHP č. 102/2014 zo 16. mája 2014 , ktorým sa mení príloha XX (Životné prostredie) k Dohode o EHP

30.10.2014   
            
            
               SK
            
            
               Úradný vestník Európskej únie
            
            
               L 310/70
            
         ROZHODNUTIE SPOLOČNÉHO VÝBORU EHP
   č. 102/2014
   zo 16. mája 2014,
   ktorým sa mení príloha XX (Životné prostredie) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Nariadenie Komisie (EÚ) č. 1042/2012 zo 7. novembra 2012, ktorým sa mení a dopĺňa nariadenie (EÚ) č. 1031/2010 s cieľom zaradiť aukčnú platformu, ktorú má vymenovať Spojené kráľovstvo, do zoznamu platforiem (1), sa má začleniť do Dohody o EHP.
            
         
               (2)
            
            
               Nariadenie Komisie (EÚ) č. 1143/2013 z 13. novembra 2013, ktorým sa mení nariadenie (EÚ) č. 1031/2010 o harmonograme, správe a iných aspektoch obchodovania s emisnými kvótami skleníkových plynov formou aukcie podľa smernice Európskeho parlamentu a Rady 2003/87/ES o vytvorení systému obchodovania s emisnými kvótami skleníkových plynov v Spoločenstve najmä s cieľom zaradiť aukčnú platformu, ktorú má vymenovať Nemecko, do prílohy (2), sa má začleniť do Dohody o EHP.
            
         
               (3)
            
            
               Príloha XX k Dohode o EHP by sa preto mala zodpovedajúcim spôsobom zmeniť,
            
         PRIJAL TOTO ROZHODNUTIE:
   Článok 1
   V bode 21ala [nariadenie Komisie (EÚ) č. 1031/2010] v prílohe XX k Dohode o EHP sa dopĺňajú tieto zarážky:
   
               „—
            
            
               
                  32012 R 1042: nariadenie Komisie (EÚ) č. 1042/2012 zo 7. novembra 2012 (Ú. v. EÚ L 310, 9.11.2012, s. 19).
            
         
               —
            
            
               
                  32013 R 1143: nariadenie Komisie (EÚ) č. 1143/2013 z 13. novembra 2013 (Ú. v. EÚ L 303, 14.11.2013, s. 10).“
            
         Článok 2
   Znenie nariadení (EÚ) č. 1042/2012 a (EÚ) č. 1143/2013 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 17. mája 2014 pod podmienkou, že boli doručené všetky oznámenia podľa článku 103 ods. 1 Dohody o EHP (3).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 16. mája 2014
      
         
            Za Spoločný výbor EHP
         
         
            predseda
         
         Gianluca GRIPPA
      
   
   
      (1)  Ú. v. EÚ L 310, 9.11.2012, s. 19.
   
      (2)  Ú. v. EÚ L 303, 14.11.2013, s. 10.
   
      (3)  Ústavné požiadavky neboli oznámené.